### Resumé

Det tekniske budgetforslag [adresse], herunder de generelle budgetbemærkninger og aktivitetsforudsætninger, fremlægges til udvalgets godkendelse. Derudover orienteres udvalget om det tekniske anlægsbudgetforslag.

### Sagsfremstilling

Ifølge den interne tidsplan for budgetlægningen 2025-28 godkendt af Teknisk Udvalg den 5. marts 2024 skal udvalget i dag godkende:

* Teknisk budgetforslag 2025-28,
* Generelle bemærkninger inkl. aktivitetsforudsætninger og
* Takster

Herudover orienteres udvalget om:

* Teknisk anlægsbudgetforslag

#### Ad 1. Teknisk Budgetforslag 2025-28

Udgangspunktet for den tekniske budgetramme er det vedtagne budget 2024, korrigeret for efterfølgende politiske beslutninger.

Mia Holst for 2025 for Teknisk Udvalg udgør 251,996 mio. kr. og fordeler sig i følgende hovedoverskrifter:

![](data:image/png;base64...)
Figur 1: Tabel med budgetforslag 2025-2028, fordelt på hovedområder.

##### Ændringer i det tekniske budget

De primære ændringer fra 2024 til 2025 er, at budget til Kollektiv Trafik øges med 0,400 mio. kr. jf. budgetforliget 2024. Derudover kommer besparelser for Rum til Velfærdsprioritering og mindre brug af eksterne konsulenter på 0,770 mio. kr.

Dertil kommer nogle mindre tekniske justeringer bl.a. fra Lov- og [adresse], besparelser fra datadrevet energiledelse og 3. kvartalsopfølgning.

##### Rum til velfærdsprioritering/Eksterne konsulenter

Serviceudgifterne reduceres jf. [adresse] budgetstrategi med 5 mio. kr. årligt for at skabe rum til velfærdsprioritering. Det svarer ca. til 0,1 % af de samlede serviceudgifter. Hertil kommer forventning om reduceret forbrug af eksterne konsulenter på 10 mio. kr. i 2025.

Sidste år blev der vedtaget besparelser for 326 t.kr. mere end der var brug for. En del af besparelsen vedrørte lukning af skøjtebanen til og med vinteren 2024/2025. Det betyder 0,285 mio. kr. vedr. den sidste del af 2025 flyttes tilbage til [adresse].

Udvalget skal drøfte, hvordan den resterende besparelse på 0,724 mio. kr. håndteres. Endelig beslutning foreslås at afvente det vedtagne budget 2025 i oktober.

##### Kommentarer fra Fag- og LokalMED

Oplæg til det tekniske budget er fremlagt for hhv. LokalMED og FagMED. Høringssvar er vedhæftet.

#### Ad 2. Generelle budgetbemærkninger og aktivitetsforudsætninger

Generelle budgetbemærkninger inkl. aktivitetsforudsætninger er vedlagt som bilag.

#### Ad 3. Takster

Gebyrblad for parkering er vedlagt som bilag.

#### Ad 4. Orientering om Teknisk anlægsbudgetforslag

Økonomiudvalget godkendte den 13. maj 2024 direktionens oplæg til det tekniske anlægsbudgetforslag [adresse]. Det indgår herefter i det tekniske budgetforslag.

Anlægsbudgetforslaget indeholder overslagsårene fra det vedtagne anlægsbudget 2024-2027 og politiske beslutninger truffet af Byrådet efterfølgende til og med 24. april 2024. Anlægsbudgetforslaget vil efter Økonomiudvalgets godkendelse blive ajourført med beslutninger til og med Byrådets møde den 19. juni 2024 samt fremskrevet til 2025-niveau.

Anlægsbudgetforslaget kan ses i bilag.

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** det tekniske budget, de generelle budgetbemærkninger og aktivitetsforudsætninger godkendes, og

**at** orientering om teknisk anlægsbudget tages til efterretning.

### Beslutning

Godkendt.